Diari Oficial de la Generalitat Valenciana


Sumari del DOGV 8545, del 10-05-2019 (2019/4750)

RESOLUCIÓ de 8 de maig de 2019, de la directora general de Funció Pública, per la qual s'eleva a definitiva la llista provisional de persones admeses i excloses a les proves selectives d'accés, i es fa publica la data del celebració del primer exercici, al cos administratiu de l'Administració de la Generalitat C1-01, torn d'accés lliure i diversitat funcional, convocatòria 34/16, corresponent a l'oferta d'ocupació pública de 2016 per al personal de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4750


Data del document
:   08-05-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 8 de maig de 2019, de la directora general de Funció Pública, per la qual s'eleva a definitiva la llista provisional de persones admeses i excloses a les proves selectives d'accés, i es fa publica la data del celebració del primer exercici, al cos administratiu de l'Administració de la Generalitat C1-01, torn d'accés lliure i diversitat funcional, convocatòria 34/16, corresponent a l'oferta d'ocupació pública de 2016 per al personal de l'Administració de la Generalitat. [2019/4750]  
Mitjançant Resolució de 21 de març de 2019 (DOGV 8515, 27.03.2019), de la directora general de Funció Pública, es va publicar la llista provisional de persones admeses i excloses a les proves selectives d'accés al cos objecte d'aquesta resolució.  
D'acord amb el que s'estableix en l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i les bases 6.5 i 6.6 de l'Ordre 20/2018, de 13 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 8357, 08.08.2018), transcorregut el termini de reclamacions i esmenes i resoltes aquestes, la direcció general amb competències en matèria de funció pública elevarà a definitiva la relació de persones admeses i excloses mitjançant resolució que es publicarà en el Diari Oficial de la Generalitat Valenciana, i en aquella, s'indicarà la data, lloc i hora de començament del primer exercici, en un termini no inferior a 15 dies hàbils, així com l'ordre de crida dels aspirants, segons el sorteig a què es refereix l'apartat 1 de l'article 17, del citat Decret 3/2017, per tot això, resolc:  
  
  
Primer  
Elevar a definitiva la llista provisional de persones admeses i excloses a les proves selectives d'accés al cos administratiu de l'Administració de la Generalitat C1-01, torn d'accés lliure i diversitat funcional, convocatòria 34/16, una vegada resoltes les reclamacions i esmenats els defectes, la qual queda recollida en els següents annexos:  
Annex I: Persones admeses a les proves selectives, torn d'accés lliure i diversitat funcional.  
Annex II: Persones excloses de les proves selectives.  
  
Segon  
Convocar les persones admeses que figuren en l'annex I a la realització del primer exercici, que tindrà lloc el pròxim dia 16 de juny de 2019, a les 10.00 h en els següents centres:  
Alacant: Universitat d'Alacant. Campus de Sant Vicent. Aulari 2. Carretera de San Vicent del Raspeig, s/n. 03266 Sant Vicent del Raspeig.  
Castelló: Universitat Jaume I. Facultat de Ciències Jurídiques i Econòmiques. Edifici JB1, avda. Vicent Sos Baynat, s/n. 12964 Castelló de la Plana.  
València: Universitat de València, campus de Tarongers, Aularis Nord i Sud, avda. Tarongers s/n. 46830 València.  
L'ordre de crida dels aspirants començarà amb la lletra B conforme al resultat del sorteig celebrat el dia 10 d'abril de 2017 (DOGV 8034, 08.05.2017).  
Abans de l'inici de l'exercici i durant el desenvolupament d'aquest, les persones admeses hauran d'acreditar la seua identitat mitjançant DNI, passaport o permís de conduir, sense que, a aquest efecte, s'admeten fotocòpies compulsades d'aquests documents. Així mateix, hauran d'assistir proveïts del document acreditatiu de la presentació de la sol·licitud d'admissió a les proves.  
  
De conformitat amb el que es disposa en l'apartat 3 de l'article 17 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en relació amb les bases de la convocatòria, les persones convocades quedaran decaigudes en el seu dret quan es personen en els llocs de celebració una vegada iniciades les proves o per la inassistència a aquestes, tot i que es dega a causes justificades.  
  
La present resolució posa fi a la via administrativa i, contra aquesta, podrà interposar-se, postestativament recurs de reposició en el termini d'un mes comptat des de l'endemà de la seua publicació en el Diari Oficial de la Generalitat Valenciana davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana conforme el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar-se'n, si escau, qualsevol altre que estimen procedent.  
  
València, 8 de maig de 2019.- La directora general de Funció Pública: Eva María Coscollá Grau.